text: саумалкөл есіл алабындағы ағынсыз көл. солтүстік қазақстан облысы айыртау ауданы жерінде өзімен аттас ауылдың шығысын бойлай орналасқан. теңіз деңгейінен 277,5 биіктікте. аумағы 24,3 км2, ұзындығы 8,2 км, енді жері 4,5 км, жағалау бойының ұзындығы 22,3 км, орташа тереңдігі 4,1 м. көлдің солтүстігі жəне батысы адырлы, аласа төбешікті, шығысы жазық, түйетайлы. көл атырабының басым бөлігі егістікке жыртылған. біраз жерінде ағаш, оңтүстік жағалауында 40–70 м-дей қамыс өседі. түбі тегіс, көлге шағын өзен құяды. суы ішуге жарамсыз, минералдылығы жоғары. көлден балық ауланады.